Δρούβα Ηλείας

Η Δρούβα είναι ένα μικρό χωριό του Δήμου Αρχαίας Ολυμπίας του Νομού Ηλείας. Βρισκεται χτισμένη στον ομώνυμο λόφο στη νοτιοδυτική πλευρά της Αρχαίας Ολυμπίας. 

Πριν από τις ανασκαφές του 19ου αιώνα (1875) κι ενώ ο αρχαιολογικός χώρος της Ολυμπίας ήταν θαμμένος, κάτοικοι έμεναν μόνο στη Δρούβα. Το όνομα του χωριού προέρχεται από τον ιδρυτή του χωριού Δρούβα, ο οποίος ήταν βοσκός και επέλεξε το συγκεκριμένο τόπο για την διαμονή της οικογένειάς του λόγω του πολύ καλού κλίματός του. 

Οι σημερινοί κάτοικοι του χωριού ασχολούνται με τον τουρισμό στην Αρχαία Ολυμπία ενώ πολλές οικογένειες έχουν ως βασική  ενασχόλησή τους την γεωργία, παράγοντας κυρίως ελαιόλαδο.

Το θέατρο του Δρούβα εντάχθηκε από το 2007 στην πολιτιστική δραστηριότητα της περιοχής, συμμετέχοντας στο Διεθνές Φεστιβάλ Αρχαίας Ολυμπίας. Το Μικρό Θέατρο Δρούβα, βρίσκεται στους πρόποδες του λόφου στην ανατολική του κατωφέρεια, απέναντι από τον Κρόνιο και τον Αρχαιολογικό Χώρο της Ολυμπίας. Κατά την διάρκεια του καλοκαιριού συνήθως και στα πλαίσια του Διεθνούς Φεστιβάλ Αρχαίας Ολυμπίας, πραγματοποιούνται πολλές χορευτικές, θεατρικές και μουσικές παραστάσεις.

Παραπομπές

Χωριά του νομού Ηλείας
Δήμος Αρχαίας Ολυμπίας